open-index/open-wikipedia-markdown huggingface dataset:
Dawit Isaak

**Dawit Isaak** (født 27. oktober 1964) er en svensk-eritreisk journalist, forfatter og dramatiker. Han kom til Sverige som flyktning fra krigen i det daværende Etiopia i 1987. Han har siden 2001 sittet fengslet i Eritrea uten lov og dom. 

## Fengsling i Eritrea
I Eritrea i september 2001 ble Isaak, sammen med en rekke andre eritreiske journalister arrestert fordi han skrev om en politisk gruppe som krevde demokratiske reformer i landet.

I april 2002 rapporterte CPJ (Committee to Protect Journalists) at han var innlagt på sykehus for behandling av torturskader. Den eritreiske regjeringen benekter at han har blitt torturert men tillater ikke at han får besøk. Dawit Isaak har ikke fått noen tiltale og sitter fengslet uten dom. 

## Kampanje for frigivelse
Isaak er adoptert som samvittighetsfange av Amnesty International.

I april 2009 underskrev sjefredaktørene i fire svenske avishus, Aftonbladet, Dagens Nyheter, Expressen og Svenska Dagbladet, et opprop om frigivelse av Isaak. Dette ble overlevert til den eritreiske ambassaden.

Kampanjen for frigivelse av Isaak har fått over 200&nbsp;000 underskrifter, deriblant Benny Andersson, Bruce Springsteen og Clarence Clemons. Madonna viste på en konsert i London at hun også støtter kampanjen.

Örgryte IS' fans viste et banner om frigivelse av Isaak på Örgrytes hjemmekamper i 2009. Örgryte IS fikk en bot på 10&nbsp;000 svenske kroner fra Sveriges fotballforbund for å gjort dette i en kamp mellom Örgryte og Hammarby IF fordi det i henhold til forbundets regler er forbudt med politiske ytringer fra tribunen.

## Referanser


## Eksterne lenker
* Free Dawit Isaak! (engelsk)
* Mothugg – Johan Karlssons blogg (svensk)
* Esayas Isak: Skrämmande tystnad bland eritreanerna i Sverige - debattartikel i *[[Göteborgs-Posten]]* (svensk)
Karenstid

**Karenstid** (fra latin: *carere*, «være borte, det å unnvære noe») er et begrep som brukes for å definere et tidsrom  før visse rettigheter blir gjort gjeldende.

Karenstid kan på norsk oversettes til *ventetid*. Ordningen er mest benyttet innen arbeidslivet og forsikringsbransjen.

## I arbeidslivet

### Karensdager ved sykdom
Innen sykelønnsordningen betyr karensdag at hvis den ansatte er syk og må være borte fra jobben, går et antall dager (kalt *karensdager*, som den syke ikke får betalt for) før arbeidsgiver begynner å yte sykepenger. I Norge ble karensperioden ved sykdom opphevet i 1978, men ulike grupper har med jevne mellomrom tatt til orde for å innføre ordningen igjen.

### Karensdager ved ledighet
Dersom den ansatte blir arbeidsledig, går det i dag tre dager før det offentlige begynner å betale arbeidsledighetstrygd.

### Karenstid ved skifte av jobb
I enkelte arbeidskontrakter er det inngått avtale mellom arbeidsgiver og arbeidstaker om en karenstid ved skifte av jobb. Særlig er dette aktuelt i virksomheter med stor konkurranse, eller hvor den ansatte får kjennskap til bedriftssensitiv informasjon. Hvis en ekspert, eller person med særlig spisskompetanse, forplikter seg til en periode ikke å gå inn i konkurrerende eller lignende virksomhet, kan dette kalles karenstid. En motytelse kan være at han/hun eksempelvis bibeholder hel eller delvis lønn fra virksomheten man trer ut av.

## Karenstid i forsikringsbransjen

### Karenstid ved forsikring
Innen forsikring betyr det at forsikringsselskapet ikke er pliktig å utbetale forsikring en gitt periode. Ved for eksempel uførepensjon kan det være tre måneder før forsikringen begynner å løpe. En livsforsikring kan ha karenstid på flere år fra inngått forsikring til utbetaling ved død fordi spesielle hendelser kan skje (krig/selvmord).
Norgesmesterskapet i fotball for menn 1998

**Norgesmesterskapet i fotball for menn 1998** var det 93. norgesmesterskapet i fotball. Finalen ble spilt mellom Stabæk og Rosenborg på Ullevaal Stadion 1. november. Det var 23 251 tilskuere. Stabæk vant kampen 3-1 etter ekstraomganger.

På grunn av Fotball-VM gikk de 14 Tippeligalagene rett til 3. runde.

## 1. runde

## 2. runde

## 3. runde

## 4. runde

## Kvartfinale

## Semifinale

## Finale

## Kilder
*http://www.rsssf.no
*Bjørn Veseth (red). *Sport 98*. Notabene Forlag. ISBN 82-482-0049-3.
*Halvor Hanneborg (red). *NFFs Årbok 1998*. Norges Fotballforbund / SPORT MEDIA Erik Unaas AS.
Hjemmel

**Hjemmel** kommer fra norrønt «*heimild*» og kommer av «*heimr*», som betyr hjem. Hjemmel angir at  noe tilhører, hører hjemme i, noe. *Heimel* betyr det samme som hjemmel og kan brukes både på bokmål og nynorsk. Ordet hjemmel brukes om juridiske sammenhenger og kan brukes i tre betydninger.

Hjemmel kan for det første brukes i tingsretten om et rettslig grunnlag for en tinglig rettighet. Det kalles grunnbokshjemmel. For det andre brukes hjemmel generelt om en kilde til en påstand i rettslig sammenheng. For det tredje brukes hjemmel i jussen om at en bestemmelse har hjemmel i en rettskilde. Å ha hjemmel i en rettskilde vil si at det rettslige grunnlaget kan føres tilbake til en lov, en forskrift, rettspraksis eller andre rettskilder for et offentlig vedtak eller en rettstilstand. I forvaltningsretten kalles dette legalitetsprinsippet.

## Grunnbokshjemmel
Rettigheter som eier, leietager, panthaver eller lignende føres inn i Grunnboken og kalles grunnbokshjemmel. Grunnboken er i denne sammenhengen navnet på et register over alle tinglyste dokumenter som gjelder fast eiendom. Hjemmelshaver er den som står oppført i Grunnboken som eier av en matrikkelenhet.

## Kilde eller bevis for påstand
Eksempler på denne bruken av ordet er: «*et gammelt eiendomskart var viktigste hjemmel for saksøkeren*» og «*eit gammalt diplom var viktigaste heimelen hans*».

## Hjemmel i lov eller annen rettskilde
Uttrykket «hjemmel i lov» er mye brukt i forvaltningsretten og henviser til at forvaltningen når den gjør vedtak må kunne føre grunnlaget for vedtaket tilbake til en lov.  Forvaltningsretten har to typer vedtak; enten forskrift, som gjelder en ubestemt krets av personer, eller enkeltvedtak, som gjelder én eller flere enkeltpersoner. Er vedtaket en forskrift må forskriften ha hjemmel i en lov. Forvaltningen må ha tillatelse i en lov til å lage en forskrift. Både forskrift og enkeltvedtak må ha hjemmel i lov. Dette kalles legalitetsprinsippet.

Utenfor forvaltningsretten kan en regel ha hjemmel i andre rettskilder som for eksempel en rettsavgjørelse. Norges Høyesteretts praksis gir for eksempel hjemmel for å anvende gjeldsbrevloven på pengekrav som ikke kommer til uttrykk i gjeldsbrev. Hjemmelen her er i en høyesterettsdom fra 1957.
## Referanser

## Litteratur

* Bokmålsordboka og Nynorskorboka på nett http://ordbok.uib.no/perl/ordbok.cgi?OPP=heimel&begge=+&ordbok=begge
* Jon Gisle: Jusleksikon, 4. utgave. Kunnskapsforlaget 2010. ISBN 978-82-573-2104-8
Alben W. Barkley

**Alben William Barkley** (født **Willie Alben Barkley** 24. november 1877 i Graves County i Kentucky, død 30. april 1956 i Lexington i Virginia) var en amerikansk jurist og demokratisk politiker. Han var USAs 35. visepresident under Harry S. Truman 1949–1953.

Barkley studerte ved Emory College og tok juridisk eksamen ved University of Virginia. I studietiden endret han fornavn fra Willie Alben til Alben William. I 1901 begynte han å praktisere som advokat i Paducah i Kentucky.

Han var medlem av Representantenes hus 1913–1927. Deretter ble han valgt til Senatet. Mens han satt som senator 1927–1949 var han ledet han det demokratiske flertallet i Senatet 1937–1947, deretter det demokratiske mindretallet 1947–1949. Han var 71 år gammel da han tiltrådte som visepresident i 1949. Barkley var senator på nytt 1955–1956. 

Han døde av et hjerteinfarkt mens han holdt en tale ved Washington & Lee University. Han er gravlagt på Mount Kenton Cemetery nær Paducah.

## Referanser


## Litteratur
* 
* 
* 

## Eksterne lenker
* 
*
Protovitenskap

En **protovitenskap** er et studieområde som synes å stemme overens med startfasen i den vitenskapelige metoden, altså med informasjonsinnsamling og hypoteseformulering, men er beheftet med spekulasjoner, som foreløpig ikke er eksperimentelt falsifiserbare, eller som foreløpig ikke er verifisert eller akseptert ved konsensus i forskermiljøet. En protovitenskap skiller seg fra andre typer spekulasjoner ved at dens formuleringer prøver å stemme overens med de relevante vitenskapelige fagområder, slik at eventuelt manglende falsifiserbarhet og verifikasjon kan oppnås så hurtig og presist som mulig.

## Termens historie
Vitenskapsfilosofen Thomas Kuhn brukte ordet først, i et essay fra 1970:

### Definisjon
En definisjon av protovitenskap (og marginalvitenskap) kan forstås ut fra følgende tabell: 

## Eksempler

Vitenskapelig intuisjon er en protovitenskap. Det dreier seg om å oppdage nye mønstre — *[[eureka]]-øyeblikket* som kan gi et gjennombrudd i en problemløsingsprosess som så starter en ny fruktbar forskningsprosess.
*Isaac Newton utviklet sin gravitasjonsteori ved å anta at den gravitasjonen vi erfarer på jorden også fortsetter ut til månen, planetene, solen og andre himmellegemer. Denne teorien var bare en kort periode en protovitenskap. Da han forsøksvis antok at kraften avtok med kvadratet på avstanden, var teorien falsifiserbar, men den ble verifisert da Newton selv fant at Johannes Keplers lover (basert på Tycho Brahes observasjoner) stemte med hans teori. Da var det bare støtten fra det øvrige forskermiljø som gjensto for at protovitenskapen kunne bli vitenskap.Anekdoten om at Newton fikk et eple i hodet, er nok en vandrehistorie. At han fikk en idé da han så et eple falle, er kanskje korrekt, men det er viktig å presisere hva slags idé han fikk. Han oppdaget selvfølgelig ikke gravitasjonen, men hvordan den lovmessig fortsetter ut i verdensrommet.

*Charles Darwin fikk idéen om artenes utvikling under jordomseilingen med skipet HMS «Beagle». Han fikk fikk stadig mindre tro på at artene nødvendigvis var evige og uforanderlige, slik datidens konvensjonelle vitenskap tilsa, men at artene hadde utviklet seg fra felles stamfedre bakover i tid gjennom naturlig utvalg av individer med best egnede egenskaper for en måte å leve på. Selv om Darwins evolusjonsteori ble allment godtatt som den beste snart etter publiseringen i 1849, forble den lenge et teoretisk ramverk det ikke var mulig å undersøke statistisk. Det var først med gjenoppdaglsen av Mendels arvelære nesten 50 år senere at det ble mulig å gjøre virkelig matematiske undersøkelser av forholdet mellom arv, miljø og seleksjon, og med den nydarwinismen på 1940-tallet tok evousjonsstudiet steget over i en full, moderne vitenskap.

Det er vanlig å klassifisere gamle fagområder som astrologi og alkymi med termer som protovitenskap eller pseudovitenskap

## Se også
*Vitenskapsteori
*Falsifiserbarhet
*Patologisk vitenskap
*Foreldede vitenskapelige teorier
*Pseudovitenskap

## Referanser


## Eksterne lenker
*Protoscience-wiki på Wikicity
*Questions to help distinguish a pseudoscience from a protoscience
Hvit dag

**Hvit dag** er en markedsskapt merkedag som feires hver 14. mars i Japan, Sør-Korea og Hongkong, én måned etter Valentinsdagen 14. februar.

I Japan og Sør-Korea er det tradisjon for at kvinner gir sjokolade til menn på Valentinsdagen. Denne gaven trenger ikke være en indikasjon på romantiske interesser slik det er i andre land. På *hvit dag* må mennene som fikk sjokolade gi gaver tilbake til kvinnene. Disse gavene skal gjerne være tre ganger så verdifull som gavene de mottok. Hvit sjokolade og *marshmallows* er en populær gave å gi tilbake på hvit dag, men andre gaver som smykker og lignende gis også.

Opprinnelsen til merkedagen er uklar, men en teori er at dagen oppstod som et markedsføringsstunt fra en marshmallow-produsent i 1965.
Binding

**Binding** kan ha flere betydninger:

*Kjemiske bindinger er samlebetegnelse på bindinger innen kjemi.
*Skibinding betegnes kort som en binding.
*Syntaktisk binding er et begrep innen lingvistikk.
* Tægerarbeid
* Bondage
* Når et lån med flytende rente konverteres til fastrentelån omtales det som binding av renten.
* Bindingstid ifm abonnementer
Fellesstart

**Fellesstart** er en startmetode i blant annet langrenn, skiskyting, landeveissykling, hurtigløp på skøyter og friidrett som går ut på at alle løperne (eller en større gruppe) starter samtidig. I de fleste skirenn er det imidlertid med så mange løpere at ikke alle kan starte helt likt. Da starter man lengst frem etter plassering i verdenscupen. I hurtigløp på skøyter kan man også dele inn i en A-gruppe og en B-gruppe etter rangeringen i verdenscupen sammenlagt.
Friksjonsledighet

**Friksjonsledighet** er arbeidsløshet som er forårsaket av at arbeidsmarkedet ikke fungerer perfekt, for eksempel ved at arbeidssøkere og arbeidskjøpere ikke får full informasjon om henholdsvis ledige jobber og ledig arbeidskraft. Nærmere definert som en tilstand hvor folk går ledige i en periode på mindre enn seks måneder. Det tar ofte tid fra man mister en jobb til man finner en annen. En viss friksjonsledighet vil det alltid være i et samfunn. Derfor kan man si at et samfunn har full sysselsetting selv om det har et par
prosents ledighet.

## Eksterne lenker
* https://web.archive.org/web/20070518183200/http://www.statvoks.no/konsept/naering-ordforklaring.txt
Orodes I av Partia

**Orodes I** (persisk: ارد يکم‎; gresk: Ὀρώδης) var konge av deler av Partia fra ca. 85 til 80 f.Kr. og etterfulgte Gotarzes I. Han styrte i en urolig tid, en tid karakterisert som «den mørke tid», preget av innbyrdeskrig og uro, og han kontrollerte antagelig kun deler av det partiske rike  som ble etterlatt av Mitridates II den store og som strakte seg vestover til Eufrat. Mynter som bærer Orodes' portrett ble utstedt i mediske myntverksteder i byer som Ekbatana og Arsakia (dagens iranske by Rayy). Ettersom flere av hans mynter hadde den greske inskripsjonen ΦΙΛΟΠΑΤΡΟΣ (*filopatros*, «den som elsker sin far») har det blitt antatt at han kan ha vært en sønn av Mitridates II *(se eksterne lenker nederst)*.

Historien til Partia er svært uklar i denne perioden, men Orodes' styre synes å ha endt som det hadde begynt, i innbyrdeskrig med en ukjent fordringshaver på den partiske tronen. Navnet på hans etterfølger er ukjent, om det var en eller flere, og det er først med styret til Sinatrukes, en sønn av den tidligere kong Mitridates I, at linjen med partiske herskere igjen kan bli noenlunde pålitelig sporet.

Orodes er nevnt som konge av konger av akamenidedynastiet i en babylonsk rapport om måneformørkelse for 11. april 80 f.Kr. Det er en av de faste dateringer for hans tid, men ellers er det ikke mulig å ha faste dateringer for begynnelsen og slutten av hans styre. Historikerne benytter et anslag på ca. 85 til 80 for hans kongetid. Fra mynter som er utstedt rundt 80 f.Kr. var det minst en annen partisk konge, men det egentlige navnet på denne er ukjent da han kun er omtalt under navnet «Arsakes», hvilket var et navn de fleste partiske herskere benyttet for å vise sin avstamning til akamenidedynastiets grunnlegger Arsakes I av Partia.

## Referanser


## Eksterne lenker
* Hopkins, E.C.D. (2007): «Orodes I (c. 90 - 80 B.C.)», *Parthia.com*
* Hopkins, E.C.D. (2007): «Unknown King (I) (c. 80 B.C.)», *Parthia.com*
* Hopkins, E.C.D. (2007): «Unknown King (II) (c. 80 - 70 B.C.)», *Parthia.com*
* Smith, Doug (1998): «Coins of the Parthians»
Thorleif Østereng

**Thorleif Østereng** (1912–1998) var en norsk jazzmusiker (trompet), journalist, programleder og orkesterleder.

Tross en deformert høyrehånd fra en ulykke i 1923, ble han en av de første jazz-utøverne i landet, da han med blant annet Leif Bolin etablerte Columbia Brothers (1929) og fikk spilleoppdrag ved Scala. Østereng medvirket i Svein Øvergaard's orkester (1932), spilte i Røde Mølle-bandet Melody Boys, og diverse orkestre ledet av Kristian Hauger, Willie Vieth, Øivind Bergh, Karl Engstrøm, Jens Book-Jenssen, Guttorm Frølich og Will Arild, samt Kringkastingsorkestret (1946–). Han etablerte Thorleif Østerengs Radioensemble med blant annet Bjarne Nerem (1950–), ble ansatt i NRK som programsekretær (1952), og startet programmet Jazzklubben (1959–). På denne tiden oversatte han Louis Armstrong's selvbiografi *Mitt liv i New Orleans* (1955). 

På basis av Kjell Karlsen's storband, etablerte han så Radiostorbandet (1964) og virket som leder av dette en tid.  Bandet ble først kalt Thorleif Østereng Storband, senere (under ledelse av Helge Hurum) Østereng/Hurums storband (1970–79), deretter Radiostorbandet. 

Han mottok Molderosen (1967), blant annet for sin engasjerte dekning av Moldejazz der han var fast årlig deltaker (1961–).

## Referanser


## Eksterne lenker
*
Borgen Idrettslag (Sarpsborg)

: *For andre idrettslag med samme navn, se [[Borgen Idrettslag]].*

**Borgen Idrettslag** (stiftet 2. oktober 1927) er et av de største idrettslagene i Sarpsborg. Klubben hadde tidligere både bandy og håndball på aktivitetsplanen. Per 2021 er virksomheten konsentrert om fotball, og klubben stiller lag i alle alderstrinn helt fra de yngste spillerne til 40+. Borgen overtok i 2004 kunstgressanlegget på Sandbakken, som har blitt kraftig opprustet. Treninger og kamper foregår i tillegg på anlegget på Mobakken idrettsplass og på treningsfeltet ved Skjeberghallen.

## Historikk
Idrettslaget ble stiftet 2. oktober 1927 på Fremtidsborg i tidligere Skjeberg kommune. Der ble det registrert 40 medlemmer. Lagets første formann var Karl Karlsen. Laget tilhørte Arbeidernes Idrettsforbund.

### Fotball

#### 1927–1935
I årene før siste verdenskrig spilte fotballaget seg frem til fire kretsfinaler i klasse A; tre ganger møtte laget Sprint/Jeløy og en gang Moss AIL. Alle endte med tap. I Arbeidermesterskapet nådde laget to ganger semifinalen; de to kampene endte med tap 2–3 for Jordal i 1932 og med tap 0–1 for Slemmestad i 1933.

I 1934 tapte laget 1–2 for Rapid Moss etter en omkamp i 5.runde. Laget hadde da fire landslagsspillere: O. Navestad med 23 kamper, Erling Hamang med 17, H. Hansen med 8 kamper og A. Hamang med 2. De tre førstnevnte spilte ofte samtidig på landslaget. Det bør også nevnes at det var flere gode terrengløpere som deltok i terrengløp og hevdet seg godt både på krets og i landssammenheng. A. Håkonsen, Ø. Pedersen og B. Karstensen var noen av disse.

#### Kretsmesterskapstitler
* Klasse A – 2 mesterskap
* Klasse B – 4 mesterskap
* Junior – 2 mesterskap
* Gutter – 2 mesterskap
* Smågutter – 2 mesterskap
* Lillegutter – 1 mesterskap
* Damehåndball – 2 mesterskap
* Bandy – 6 mesterskap

#### Mange tilskuere
I 1964 spilte laget seg frem til 3. runde i NM men tapte 0 – 3 for Skeid. Den gangen møtte ca. 2000 tilskuere opp på Mobakken for å overvære kampen. I 1968 tapte idrettslaget 1-4 for Fredrikstad Fotballklubb i en hjemmekamp på Mobakken idrettsplass hvor det også var over 2000 tilskuere.

#### Herrefotball (2022)

### Andre idretter
Boksing stod også på programmet den første tiden, og Eivind Karlsen fikk 2. premie i kretsmesterskapet i weltervekt i 1933.

Idrettslaget hadde også en lovende orienteringsgruppe i årene 1961–1964.

## Eksterne lenker
*
Masuria

**Masuria** (polsk: *Mazury*, tysk: *Masuren*) er en historisk region i nordøstlige del av Polen og landets største innsjølandskap, De masuriske sjøer. Det ligger i dag i det ermlandskmasuriske voivodskap. 

Navnet Masuria stammer fra masurerne, de polske nybyggerne som befolket store deler av området, etter at det hadde blitt erobret av Den tyske orden på 1200- og 1300-tallet. Masuria hørte til tyske Øst-Preussen frem til grensedragningene etter den andre verdenskrig, da området ble lagt til Republikken Polen.

## Referanser


## Eksterne lenker
*
Masovia

**Masovia** (polsk: *Mazowsze*) er en historisk og geografisk region i sentrale og nordøstlige del av Polen i elven Wisłas sentrale løp. Den historiske hovedstaden i Masovia er byen Płock, mens det masoviske voivodskapets uoffisielle hovedstad er Warszawa og største byen. Regionen spenner over det nordeuropeiske lavlandet, omtrent mellom Łódź og Białystok. Gjennom århundrene utviklet Mazovia en egen subkultur med forskjellige folkemusikk, arkitektur, klesdrakt og tradisjoner som er forskjellige fra andre polakker.

Historiske Mazovia eksisterte fra middelalderen til Polens deling og besto av tre voivodskap med hovedstedene i Warszawa, Płock og Rawa. Hovedbyen i regionen var Płock, som til og med var hovedstad i Polen fra 1079 til 1138; imidlertid mistet Płock i tidlig moderne tid sin betydning for Warszawa, som ble hovedstaden i Polen. Fra 1138 ble Mazovia styrt av en egen gren av Huset Piast, og da den siste herskeren av det uavhengige hertugdømmet Mazovia døde, ble det fullstendig innlemmet i den polske kronen i 1526.

Under det polsk-litauiske samvelde ble rundt 25 % av Mazovias befolkning kategorisert som småadel. Mellom 1816 og 1844 ble det mazoviske guvernement opprettet, som omfattet den sørlige delen av regionen sammen med administrative enheten Łęczyca og det sørøstlige Kujavia. De tidligere innbyggerne i Mazovia er masurere, som siden senmiddelalderen slo seg ned i nabolandet Sør-Preussen, en region som senere ble kalt Masuria, hvor de konverterte til protestantisme i reformasjonstiden, og dermed forlot katolisismen, som deres slektninger fra Mazovia fortsatt holdt seg til.

## Kultur

### Dialekt
Det mazovianske språket eksisterte trolig som en egen dialekt fram til 1900-tallet. Etnonymet *Mazur* har gitt navnet på et fonetisk fenomen kjent som på polsk kalt *mazurzenie* («mazurasjon»), skjønt det er også er vanlig i regionen Lille-Polen.

### Lokal mat
Det er ingen særskilt regional mat fra Mazovia. Tidligere dominerte meierimat bondekjøkkenet. Adelsmenn brukte fjærfe, gjess, høner og ender. De mest separate mazoviske kulinariske regionene er Kurpie og Łowicz, hvor tradisjonelle retter overlever til i dag. I Kurpie tilberedes tradisjonelle retter med ingredienser samlet i skogen: bær, honning og sopp. Det er flere tradisjonelle polske retter som *flaki* (innmat), *kluski* (nudler og smultboller), som tilberedes på en annen måte enn i andre deler av Polen.

## Referanser


## Eksterne lenker
* 
* Summer in Mazowsze, *Culture.pl*
Kujavia

**Kujavia** (polsk *Kujawy*) er en historisk region i Polen, mellom elvene Wisła i øst, Noteć i vest, samt Noteć og Krówka i sør. Området ligger i dag hovedsakelig i det kujaviskpommerske voivodskap.

## Eksterne lenker
*
Onion routing

**Onion routing** er en teknikk for pseudonym eller anonym kommunikasjon over et datanettverk, utviklet av David Goldschlag, Michael Reed og Paul Syverson. Den er basert på David Chaums miksnettverk, selv om den inkluderer et flertall modifikasjoner og forbedringer. Blant disse modifikasjonene er konseptet å «rute *onions*», som koder rutingsinformasjon i flere krypterte lag (som en løk, derav navnet *onion*).

Målet med *onion routing* er å beskytte integriteten til både avsender og mottaker av en melding, og samtidig tilby beskyttelse for meldingen mens den sendes over nettverket. Dette oppnås ved hjelp av Chaums prinsipper: en melding sendes fra kilden til målet gjennom en rekke mellomtjenere («onion routers»), som ruter meldingen videre i en uforutsigbar bane. For å forhindre at uønskede personer tjuvlytter på meldingsinnholdet, krypteres meldingene mellom ruterne.

Fordelene med *onion routing* er at det ikke er nødvendig å stole på hver medvirkende ruter; om en eller flere rutere blir overtatt, kan anonym kommunikasjon fremdeles ivaretas, siden hver ruter i denne typen nettverk aksepterer meldinger, rekrypterer dem, og deretter sender dem videre til en annen ruter. En person med muligheten til å overvåke hver eneste ruter i nettverket, kan spore veien meldingen har tatt, men en person med mer begrensede ressurser, vil få store problemer, selv om vedkommende kontrollerer en eller flere rutere langs meldingens vei.

## Programvare som bruker ''onion routing''
* The Onion Router (Tor)

## Eksterne lenker
* Onion-router.net
Gerundium

**Gerundium** er en substantivisk eller adverbialsk form av et verb, som brukes blant annet på latin, nordsamisk og engelsk. Formen har en funksjon som ligner bruk av infinitiv eller verbalsubstantiv på norsk.

## Gerundium i diverse språk

### Engelsk
På engelsk ender gerundium på *-ing*, og er dermed til forveksling lik presens partisipp. En gerundiumform kan fungere som verb innenfor en del av setningen, men inngår i subjektet for hele setningen. I norsk vil slike former kunne oversettes til infinitiv.

#### Eksempler
* ***Editing''' this article is very easy.''
* ***Å redigere** denne artikkelen er kjempelett.''

=== Latin ===
På [[latin]] fungerer gerundium som et verbalsubstantiv. Det dannes med presensstammen pluss ''-nd-'' pluss kasusendelse. Det finnes ingen [[nominativ]]-form, da denne erstattes av infinitiv presens aktiv.

==== Eksempler ====
* ''[[Modus operandi|Modus **operandi**]]''
** ''måte **å operere på**''
* ''ad **monendum** milites''
** ''for **å advare*' soldatene*

### Nordsamisk
På nordsamisk brukes også gerundium, ved hjelp av endelsen *-dettiin* for likestavelses- og kontrakte verb, og *-ettiin* for ulikestavelsesverb.

## Referanser
Ahmed Djemal

**Ahmed Djemal** (tyrkisk: **Ahmet Cemal Paşa**) (født 6. mai 1872 i Mytilene på Lesbos, død 21. juli 1922 i Tbilisi) var en osmansk politiker og militær leder.

Han var guvernør av Bagdad i 1911 før han trakk seg fra embetet for å kjempe i Balkankrigene. I 1912 ble han forfremmet til oberst i Det osmanske rikets hær. Under første verdenskrig ledet han troppene i Midtøsten. På slutten av første verdenskrig holdt han hemmelige samtaler med ententemaktene om en våpenhvile hvor han fremmet seg selv som en mulig leder av Det osmanske riket. Han hadde fra starten av krigen vært imot en allianse med sentralmaktene. Etter krigens slutt rømte han til Berlin før han reiste til Sveits.

Enver Pasja og Mehmed Talat («Talaat Pasja») rømte til Berlin for å unnslippe rettsforfølgelse og levde der inkognito. Djemal rømte også til Tyskland. Djemal ga ut sine memoarer på tysk og innrømmet der  døde armenere, men la skylden på Enver og Talat Pasja samtidig som han forsvarte deportasjonene som nødvendige.

Etter at en tyrkisk militær rett dømte ham til døden for forfølgelse av arabiske borgere i Det osmanske riket, flyttet han til Sentral-Asia hvor han jobbet med modernisering av den afghanske hæren. Etter suksessen i den russiske revolusjon dro han til Tbilisi der han ble drept i et attentat gjennomført av armenere for medvirkning i folkemordet på armenerne. Djemal ble drept i Tbilisi sammen med livvaktene. Attentatmannen Dzaghikjan ble arrestert sammen med flere hundre andre. Drastamat Kanajan («general Dro»), en armensk general, sørget for å få de fleste løslatt, mens Dzaghikjan trolig forsvant i Gulag.

## Referanser


## Eksterne lenker
*
Brandy

**Brandy** er en internasjonal, opprinnelig engelsk, betegnelse for druebrennevin, det vil si sprit fremstilt ved destillasjon av vin. Tysk har ordet *Weinbrand*, som betyr det samme.

Engelsk har ingen klar avgrensning mellom druebrennevin og fruktbrennevin, som gjerne kalles for *fruit-brandies*. Norsk har noe av det samme med ordet ***[[brennevin|brenne-vin]]***, som like gjerne kan bety sprit laget av korn, sukkerrør eller potet, som av vin.

Brandy lages i de fleste vinproduserende land, gjerne med forskjellig lagringsgrad.

Brandy fra den franske Cognac-regionen kalles cognac. I Frankrike lager man også blant annet brandyen Armagnac. Cognac og armagnac er beskyttede merkevarer med strenge retningslinjer for produksjon og lagring.

Av andre kjente typer brandy kan nevnes:
:*Napoléon* (flere varianter), *Concorde*, *Bardinet*, *St. Remy* (Frankrike)
:*Asbach «Uralt»* (Tyskland)
:*Carlos* (I -V) (Spania, nummerert etter lagringstid)
:Metaxa (Hellas)

## Eksterne lenker
*
Bioetanol

**Bioetanol** er et rent og forholdsvis rimelig biodrivstoff som brukes i noen land, blant annet Brasil, som drivstoff i biler. Når etanol brukes som drivstoff, og ikke er fremstilt fra fossilt brensel, er det vanlig å omtale det som bioetanol. Bioetanol og etanol er i utgangspunktet samme stoff, framstilt ved fermentering av biomasse som inneholder karbohydrater i form av sukker, stivelse eller cellulose.

I Brasil fremstilles bioetanolen fra sukkerrør eller avfall etter sukkerproduksjon. Sverige er også langt fremme når det gjelder produksjon og bruk av etanol.

Bioetanol blandes ofte med bensin for lettere å kunne benyttes i motorer med mindre modifikasjoner. Blandingene benevnes EXX, hvor XX representerer prosentandelen etanol. Den vanligste blandingen med mer enn noen få prosent etanol er E85, det vil si 85 % etanol og 15 % bensin. Bioetanol utfordrer oljeindustriens produkter, og oljeindustrien ønsker derfor å få hand om produksjonen. Både bensinbiler og dieselbiler kan bygges om og kjøre på biodrivstoff. Hovedsakelig består modifiseringen av forsterkning eller bytte av slanger og pakninger.

I Norge finnes det pr. 23. juni 2008 19 bensinstasjoner, fra Tromsø i nord til Kristiansand i sør, som har bioetanol på pumpe. Den første E85-pumpen ble åpnet 30. mai 2006 på Statoil-stasjonen på Storo i Oslo. Prisen på bioetanol ligger litt under bensin- og dieselprisen mens drivstofforbruket er noe høyere enn for bensin og diesel. Netto drivstoffkostnad blir dermed i nærheten av kostnadene ved å kjøre på diesel eller bensin. I Norge tilbyr Ford, Volvo og Saab bioetanoldrevne biler.

De fleste biler med innsprøytingsmotor kan bygges om til å bruke bioetanol E85

## Kritikk
Bioetanol er ikke bare betraktet som positivt, men har sider som betraktes som betenkelige både etisk, klima- og miljømessig. På den negative siden anføres at kyst- og regnskog hugges for å gi plass til produksjon av sukkerrør, og at areal som brukes til produksjon av bioetanol kunne ha blitt brukt til matproduksjon. Venstre-politikeren Ivar Ruud Eide karakteriserer bioetanol som «kanskje det verst tenkelige drivstoff som man kan bruke på en bil».

En annen innvending går på at biomassen gir langt større effektivitet og mindre klimagassutslipp om den brukes til produksjon av bioelektrisitet fremfor bioetanol. En studie viser at samme dyrkningsareal kan gi en gjennomsnittlig økning i kjørelengde på 81% samtidig som klimagassutslippene reduseres med 54% hvis avlingen går til produksjon av elektrisk energi.

Forskere regner med at neste (andre) generasjon bioetanol vil kunne baseres på andre vekster.

## Referanser


## Eksterne lenker
*
Sara Blædel

**Sara Blædel** (født 1964) er en dansk forfatter og journalist.

Blædel har arbeidet som servitør og kokk. Hun har grafisk utdannelse som reprokopist, og arbeidet i en periode som grafisk koordinator hos det danske forlaget Gyldendal.

I 1993 startet hun forlaget *Sara B*, som spesialiserte seg på å utgi kriminallitteratur. I 1995 begynte hun som journalist, og fra 2001 har hun vært tilknyttet dansk fjernsyn som researcher, tilrettelegger og redaksjonssjef.

Hun debuterte i 2004 som forfatter med kriminalromanen *Grønt støv*, den første i en planlagt serie med kriminalassistent Louise Rick og journalisten Camilla Lind som etterforskere.

## Bibliografi
* 2000: *Anne-Marie- dronning uden rige* &ndash; sakprosa
* 2002: *Trods modvind – om at komme videre* &ndash; sakprosa
* 2004: *Grønt støv* &ndash; kriminalroman
* 2005: *Kald mig prinsesse* &ndash; kriminalroman
* 2007: *Kun ét liv* &ndash; kriminalroman
* 2008: *Aldrig mere fri* &ndash; kriminalroman
* 2009: *Hævnens Gudinde* – roman
* 2010: *Dødsenglen* *–* roman
* 2011: *De Glemte Piger* *–* roman
* 2013: *Dødesporet* – roman
* 2014: *Kvinden de meldte savnet* – roman
* 2019: *Pigen under træet* – roman
* 2020: *Den tavse enke* – roman
* 2022: *Elins død* – roman

### Oversettelser til norsk

## Priser og utmerkelser
* 2004: Det danske Kriminalakademis debutant-diplom for *Grønt støv*
* 2014: De Gyldne Laurbær for *Kvinden de meldte savnet*

## Referanser

## Eksterne lenker
* 
* 
* 
* Kamille.no: Intervju med Sara Blædel
* arkivert utgave
Pingse

**Pingse** eller **pinsje/pinse** klokka, beskriver det å stille om klokka ved reis øst- eller vestover. Dette er nødvendig ved kryssing av tidssoner for å ha riktig tid ved ankomst.

Ordet kommer fra engelske *pinch*, «klemme» og er beslektet med pinsett. Uttrykket var vanlig blant sjøfolk, men ukjent på land, selv om dagens flyturisme innebærer svært mye av denne aktiviteten.

## Referanser
Fécamp

**Fécamp** er en kommune i departementet Seine-Maritime i regionen Normandie nord i Frankrike.

## Geografi
Fécamp ligger til kystlandskapet Pays de Caux, ca. 35&nbsp;km nord for Le Havre og omkring 60&nbsp;km nordvest for Rouen.

## Historie
### Klosteret
Benediktiner klosteret av *den hellige Treenighet* Fécamp spilte en sentral rolle i den normanniske erobringen av England. Klosteret ble faktisk tilstått rettigheter i Steyning, Sussex som takk for ly og utviste tjenester til forgjengeren til Wilhelm Erobreren. Klosteret var da direkte underlagt paven i Roma, Clementius den andre.

Klosteret hadde allerede fått land og havn nær Rye, East Sussex av kong Knut, som skulle holde et løfte hans ektefelle Emma av Normandies første mann, Kong Aethelred hadde gitt. Munkene rakk knapt å komme seg på plass før de ble utvist i 1052 av Godwin, Jarl av Wessex. Sønnen Harald Godwinssønn opprettholdt utvisningen, noe som fikk William til å sverge på å gjenerobre landet til munkene. De skaffet ham et skip og hjalp til slik at han ikke glemte løftet etter slaget ved Hastings.

Klosteret var derfor todelt til man i det 15 hundreåret trakk seg og flyttet helgenskrinet av *Cuthman av Steyning* til Fécamp, mens den engelske kirken ble endret av Henrik 4. 
Remigius de Fécamp ble forøvrig den første Biskop av Lincoln.

Klosteret var forøvrig først ute med å lage urtelikør basert på brandy, men er ikke sentralt i dagens produksjon.

Klosteret ligger på en høyde utenfor selve bykjernen.

## Byens severdigheter
:Treenighetskirken
:Bénédiktinermuseet
:Musée Centre des Arts (en del impresjonister tilbragte sine somre her)
:Musée des Terres Neuves
### Kjente personer

Fécamp var fødestedet til:
* Richard I av Normandie (933-996)
* Pierre Carron (født 1932), skulptør og maler
* David Belle (født 1973), grunnlegger av Parkour
* Guy de Maupassant forfatter

## Befolkningsutvikling
***Antall innbyggere i kommunen Fécamp***

## Referanser


## Eksterne lenker
* 
* Kommunedata INSEE
Toini & the Tomcats

**Toini & the Tomcats** er et norsk rockabillyband.

Bandet ble startet i 1991, og siden den gang har de sluppet seks CD-er med eget repertoar. De har turnert Norge, Sverige, Danmark, Finland, Holland, England og USA.

## Medlemmer
*Toini Knudtsen, vokalist 
*Martin Caspersen, gitar
*Ned Leukhardt, trommer
*Arne Ertnaes, bass
*Sveinung Lilleheier, steelgitar

## Diskografi
*Awake At Night (Amigo, 1994)
*Going Wild (Musikkpartner, 1997)
*Traction (Musikkpartner, 2001)
*Merry Christmas (Musikkpartner, 2002)
*Welcome To The Rock Garden Vol 1 (Musikkpartner, 2012)
*Welcome To The Rock Garden Vol 2 (Musikkpartner (2013)

## Eksterne lenker
* Bandets hjemmeside
Ordnet par

Et **ordnet par** er i mengdelære en gruppering av to uavhengige objekter, hvor det første kalles *første [[Koordinatsystem|koordinat]]* og det andre kalles *andre koordinat*. Vanlig notasjon for et ordnet par er *(a,b)* eller *<a,b>*. 

To ordnede par *(a,A)* og *(b,B)* er like hvis og bare hvis *a = b* og *A = B*.  Generelt trenger ikke *a* og *A* være objekter fra samme mengde.

Ordnede par danner grunnlaget for en formell introduksjon av binære relasjoner og funksjoner.

## Formell definisjon
Ofte blir et ordnet par ikke presist definert, og likhet mellom to ordnete par blir tatt underforstått eller som et aksiom.
I en mengde \lbrace a,b \rbrace vil rekkefølgen til elementene ikke ha betydning, men fra en slik mengde kan en formelt definere et ordnet par med a som første koordinat og b som andre koordinat ved
 
:(a,b) = \lbrace \lbrace a \rbrace, \lbrace a,b \rbrace \rbrace.

Fra denne definisjonen kan en vise at to ordnede par er like hvis og bare hvis de to førstekoordinatene er like og de to andreekoordinatene er like.  

Denne mengdeteoretiske definisjonen ble først gitt av Kazimierz Kuratowski i 1921, etter at Norton Wiener hadde presentert en lignende definisjon i 1914.
Definisjonen er historisk viktig, fordi den gjorde det mulig å knytte binære relasjoner og funksjoner til mengdelære.

En kunstig sideeffekt av mengdedefinisjonen er at 

:\lbrace a,b \rbrace \subset (a,b) .

Et ordnet par kan skrives både som (a,b) og som .

## Eksempler

I et kartesisk koordinatsystem er et punkt i planet representert ved et ordnet par *(x,y)*.

Et komplekst tall kan defineres som et ordnet par.

En binær relasjon kan defineres som en mengde av ordnede par.

En funksjon kan defineres som en mengde S av ordnede par *(x,f(x))*. For å representere en funksjon må elementene i mengden oppfylle

:(x,y) \in S \text{ og } (x,z) \in S \Rightarrow x = z .

## Kartesiske produkt
Et kartesisk produkt av to mengder A og B er mengden av alle ordnede par med første koordinat fra  A og andre koordinat fra og B:

:A \times B = \lbrace \ (a,b) \ | \ a \in A \text{ og } b \in B \ \rbrace.

Enhver mengde R av ordnede par vil være en delmengde av et kartesisk produkt av to mengder. Definer

:
\begin{alignat}{2}
 C &= \lbrace a \ | \ \exists b: (a,b) \in R \ \rbrace \\
 D &= \lbrace b \ | \ \exists a: (a,b) \in R \ \rbrace \\ 
\end{alignat}


Da vil R \subseteq C \times D. Mengdene C og D kalles projeksjonene av R på henholdsvis første og andre koordinat. 

## Se også

* Tuppel &ndash; en endelig ordnet liste av elementer

## Referanser
Flyndreskje

**Flyndreskje** er et murerverktøy, en type murskje som brukes på trange steder der det er vanskelig å komme til med annet murerverktøy, typisk i hjørner, kroker og langs karmer.

## Referanser
Football League 1. divisjon 1992–1993

**Football League 1. divisjon 1992–1993** var den 94. sesongen i The Football League og den første sesongen der Football Leagues 1. divisjon var det nest øverste nivået i engelsk fotball.  vant og rykket direkte opp til FA Premier League sammen med  som kom på 2.-plass.  rykket opp til FA Premier League etter at de vant play-off.

Etter opprettelsen av FA Premier League ble det nest høyeste nivået i engelsk fotball Football League 1. divisjon fra og med 1992–93-sesongen. Fra og med sesongen 2004–05 ble navnet på divisjonen endret til Football League Championship, ofte forkortet til *The Championship*. 

## Tabell

* Fra 1992 til 1999 benyttet Football League skårede mål som første tiebreaker ved poenglikhet.

## Opprykk til FA Premier League – Play-off
Play-off ble spilt der klubbene som kom på tredje, fjerde, femte og sjetteplass i 1. divisjon spilte om en plass i FA Premier League. De to beste klubbene i 1. divisjon rykket automatisk opp til FA Premier League.

## Nedrykk fra FA Premier League og opprykk fra 2. divisjon
### Nedrykk fra FA Premier League
De tre dårligste klubbene i FA Premier League rykket automatisk ned til 1. divisjon.  

**[[FA Premier League 1992–1993]]:**

|}

### Opprykk fra 2. divisjon
De to beste klubbene i 2. divisjon rykket automatisk opp til 1. divisjon og de tre dårligste klubbene i 1. divisjon rykket automatisk ned til 2. divisjon. Play-off ble spilt der klubbene som kom på tredje, fjerde, femte og sjetteplass i 2. divisjon spilte om en plass i 1. divisjon. 

**[[Football League 2. divisjon 1992–1993|Engelsk 2. divisjon 1992–93]]:**

|}

;Play-off

## Referanser
Football League 2. divisjon 1992–1993

Dette er det **tredje nivået i engelsk fotball**. Divisjonen ble opprettet i 1920-21, men allerede påfølgende sesong valgte man å dele divisjonen i nord og sør. Denne ordningen beholdt man t.o.m. 1957-58 sesongen. Da ble det opprettet en 4. divisjon i stedet for nord og sør avdelingene. I 1992-93 valgte klubbene på øverste nivå å forlate The Football League og danne FA Premier League, og dermed fikk de neste nivåene nye betegnelser. Historikken for denne divisjonen er følgende:
* 1920-21: «3. divisjon»
* 1921-22 t.o.m. 1957-58: «3. divisjon nord» og «3. divisjon sør»
* 1958-59 t.o.m. 1991-92: «3. divisjon»
* 1992-93: «2. divisjon»
* 1993-94 t.o.m. 1995-96: «Endsleigh League Division 2»
* 1996-97 t.o.m. 2003-04: «Nationwide League Division 2»
* Fra 2004-05: «Coca Cola Football League Division 1» (også kalt «League one»)

## Ligatabell

*K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng*

## Kilder
* Resultater www.englishfootballleaguetables.co.uk
Byskriver

**Byskriver** var betegnelsen på en juridisk embetsmann som utførte enkelte av de gjøremål som ellers hørte under tingretten. Byskrivere fantes bare i de største byene. Det var særlig vanlig at byskriveren utførte forretninger innen tinglysning. I dag utfører Statens kartverk all tinglysing.
Telemark Task Force II

**Telemark Task Force (TMTF)** var en avdeling på kompanistørrelse fra norske Telemark bataljon som opererte i Afghanistan i ISAF-styrken under Nato-ledelse rundt 2004.  Den hendelsen under avdelingens engasjement som fikk mest oppmerksomhet i norske medier var da grenader Tommy Rødningsby ble drept under et angrep utenfor Kabul. 

TMTF ble deplojert i november 2003 og overdratt til den internasjonale brigaden i Kabul 4. desember 2003. Avdelingen var tidlig i oppdraget *Quick Reaction Force* i forbindelse med Loya Jirga. Senere hadde kompaniet ansvar for patruljering av to politidistrikter i Kabul. Avdelingen var oppsatt med CV9030N Stormpanservogner og pansrede og upansrede Mercedes Benz feltvogner. Avdelingen var i Kabul til rotasjon var fullført 24. juni 2004. Den ble erstattet av en eskadron fra Kavaleribataljonen, Norwegian Squadron (NorSqn) som inngikk i den flernasjonale bataljonen Battle Group 3. BG 3 var en av tre bataljonsstridsgrupper i den internasjonale brigaden som hadde ansvaret for sikkerheten i Kabul.

Rullering av mannskaper i mars 2004 gjør at det skilles mellom Telemark Task Force I og II. 

## Kilder
* ISAF Mirror nr 4 2004, s. 3 
* Forsvarsdepartementets kronologi over styrkeutviklingen i Afghanistan
* Kronikk i Aftenposten 15.7.2004 av Generalinspektør for Hæren, Lars Sølvberg
* intervju med veteranen Stian Torbjørnsen i Forsvarets Forum 4.3.2013
Randesund kirke

**Randesund kirke** (bygd i 1864) er en korskirke bygd i tre, med plass til omtrent 450 mennesker. Den ligger i Frikstad i Randesund i Kristiansand kommune. Det er en av to kirker i Randesund kirkesokn. Den andre er Søm kirke, der kirkesoknets felles administrasjon er lokalisert.

Altertavlen, «Den hellige nattverd» er lagd av Olaf Hasaas etter originalen i Risør kirke. Kirkeklokkene er fra 1864. De er lagd i Stavanger, og bærer innskriften: "Jeg ringer så videt over Randesund. Hør ordet som utgaar av Herrens mund. Jeg ringer i Jesu Navn farvel, til hver en henvandret sjæl." Nytt 12-stemmers pipeorgel ble levert av Bruno Christensen & Sønner Orgelbyggeri i 1999.

Gudstjenester omtrent annenhver søndag august – juni. Ingen gudstjenester i juli.

## Referanser


## Eksterne lenker
* 
* Randesund menighet, hjemmeside
* Randesund kirke på agderkultur.no
* Randesund kirke på Norske kirkebygg
*  Randesund kirke på kirkenorge.no
Nanset Blåseensemble

**Nanset Blåseensemble** (inntil 2005 **Nanset Ungdoms-musikkorps**, NUMK) er et av Norges ledende amatørkorps, og har oppnådd stor anerkjennelse langt utenfor landets grenser. Korpset hadde fram til 1981 fanfare-besetning, men skiftet da til janitsjar-besetning.

Korpset har bygd opp sitt gode rykte gjennom en satsing på et svært nyskapende og krevende repertoar, samt en rekke urfremførelser av sentrale musikkverk. Korpsets hovedmålsetting er å spille god musikk på et høyt internasjonalt nivå. Ved å tenke nytt og annerledes har korpsets ulike arrangementer satt en ny standard for korpskonserter i Norge. 

Nansets særdeles store aktivitet har ført til turnévirksomhet i inn- og utland, utgivelse av flere CD-innspillinger, utallige radioopptak, flere NM-seirer, og gode plasseringer i internasjonale mesterskap. Ensemblets dirigent siden 1969, Odd Terje Lysebo, har mye av æren for dets suksess.

Den gode musikalske utviklingen i korpset har ført til at de har tiltrukket seg musikere langveis fra som ønsker å spille der.
Roger Kellaway

**Roger Kellaway** (født 1. november 1939 i Waban, Massachusetts) er en amerikansk pianist og komponist, kjent fra flere samarbeid med norske musikere.

Han spilte på 60-tallet med Kai Winding, Al Cohn/Zoot Sims og Clark Terry/Bob Brookmeyer, samt medvirket på innspillinger med Ben Webster, Maynard Ferguson, Wes Montgomery og Sonny Rollins.  Etter flytting til Los Angeles (1966) har han tatt til filmmusikk (som All in the Family), og beveget seg mot funk, såvel som etablert egen cellokvartett (utgivelse 1970).  For filmen *A star is born* ble han Oscar-nominert, og med *Memos for paradise* ble det Grammy.

Rundt 1990 spilte han mye med skandinaviske jazzmiljø.  
Med Putte Wickman/Red Mitchell kom *Som o'this and some o'that*, med Joakim Milder/Red Mitchell kom *Live in Stockholm*, begge på Dragon Records.
Med Magni Wentzel ga han ut tre plater,
først i trio med Red Mitchell, *[[New York Nights (album)|New York Nights]]* (Gemini Records, 1991), så
med Niels-Henning Ørsted Pedersen *Come away with me* (Gemini Records, 1993),
til sist *Turn out the stars* (Hot Club Records, 1995).  Han spilte med Atle Nymo/Frode Nymo Quartet på *Inner Urge*, live fra Oslo Jazzfestival (Taurus Records, 2002).

I hjemlandet har hans **Roger Kellaway Trio** (med Bruce Forman gitar og Dan Lutz bass) gitt ut *I Was There: Roger Kellaway Plays From The Bobby Darin Songbook* (2003), *Remembering Bobby Darin* (2004) og *Heroes* (2005).

## Referanser


## Eksterne lenker
* 
* 
* 
* rogerkellaway.com
Distriktskommando Trøndelag

**Distriktskommando Trøndelag** (**DKT**) var den militære kommandoen for Midt-Norge.  Den ble dannet i St. Andrews i Skottland i 1944 og nedlagt i desember 2002.  Denne forsvarsordningen kan dog spore sine aner tilbake til 1861.  Landsdelskommando Sør-Norge overtok distriktskommandoens tidligere oppgaver.

DKT sitt første mål var å avvæpne tyske okkupasjonsstyrker i Trøndelag, og senere ta over det militære forsvaret at Midt-Norge og etablere en sivil administrasjon i landsdelen.

## Sjefer for Distriktskommando Trøndelag

*Oberst Hans Reidar Holtermann (1944–1945)
*Generalmajor Oscar Sigvald Stugstad (1945–1952)
*Generalmajor Lauritz Guttorm Bryhn (1952–1955)
*Generalmajor Nils Jacob Hunstad (1955–1960)
*Generalmajor Leif Crawford Rolstad (1960–1963)
*Generalmajor Herman Fredrik Zeiner-Gundersen (1963–1964)
*Generalmajor Ole Otto Paus (1964–1971)
*Generalmajor Arne Heimsjø (1972–1979)
*Generalmajor Leif Karl Lundesgaard (1979–1983)
*Generalmajor Thorbjørn Bergersen (1983–1990)
*Generalmajor Gudmund Beitland (1990-1996)
*Generalmajor Trond Furuhovde (1996–1999)
*Generalmajor Kjell Narve Ludvigsen (1999–2002)

## Underliggende avdelinger

Listen er ikke komplett.

* Brigade 12
* Sør-Trøndelag Regiment
* Nord-Trøndelag Regiment
* Møre Regiment

## Se også
* Liste over nedlagte norske militæravdelinger
* Trøndelag sjøforsvarsdistrikt
* Ørland flystasjon
* Befalsskolen for Infanteriet i Trøndelag

## Referanser




## Litteratur
*Henry Kristian Jensås (2004–2006): *Distriktskommando Trøndelag – med historisk bakgrunn fra 1628*. ISBN 9788251919616

## Eksterne lenker
* Forsvarsnett: Sjefens tale under nedleggingsseremonien
Conference National 2004–2005

**Conference National 2004–2005**  var en sesong av Conference National som hendte i 2004 til 2005. I tabellen nedenfor finner du ligaresultater.
## Ligatabell

*K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng*

## Kilder
* Resultater uk.soccerway.com
Toni Cipriani

**Toni Cipriani** er en fiktiv person i Grand Theft Auto-serien.

Han opptrer for første gang i spillet Grand Theft Auto III (2001) der han er Don Salvatore Leones rådgiver. Cipriani er figuren man styrer i Grand Theft Auto: Liberty City Stories.
## Referanser